stanford-oval/wikipedia huggingface dataset:
פאולו באנקרו
הערות שוליים

↑  Flashback: Rhonda Smith Franklin, Class of 1992, סיאטל טיימס, ‏2 במרץ 2004
↑  O'Dea basketball star Paolo Banchero getting national attention, KING-TV, ‏13 בפברואר 2020
↑  Paolo Banchero's Humility And Leadership Has Led Him To A Stellar Season, Seattle Medium, ‏12 בפברואר 2020
↑  Mercer Island student nationally ranked in two sports, Mercer Island Reporter, ‏8 במאי 2017
↑  2017-18 MaxPreps Boys Basketball Freshman All-American Team, MaxPreps, ‏19 באפריל 2018
↑  2018-19 MaxPreps Boys Basketball Sophomore All-American Team, MaxPreps, ‏18 באפריל 2019
↑  O'Dea's Paolo Banchero named Gatorade player of the year for Washington, סיאטל טיימס, ‏26 במרץ 2020
↑  MaxPreps 2019-20 Boys Basketball Junior All-American Team, MaxPreps, ‏30 במרץ 2020
↑  O'Dea's Paolo Banchero one of three from Washington named to McDonald's All-America team, סיאטל טיימס, ‏23 בפברואר 2021
↑  Duke, Kentucky and UNC are recruiting Paolo Banchero, but family ties to Washington make his choice tough, CBS Sports, ‏31 ביולי 2019
↑  Duke gets commitment from center Paolo Banchero, ESPN, ‏20 באוגוסט 2020
↑  Coach K wins Garden finale as Duke tops Kentucky 79-71, ESPN
↑  NC State's Seabron, Duke's Banchero Earn First ACC Weekly Honors of Season, Atlantic Coast Conference, ‏15 בנובמבר 2021
↑  Banchero, Moore Lead No.5 Duke Past The Citadel, 107–81, אוניברסיטת דיוק
↑  ACC Unveils 2021-22 Men's Basketball Awards, Atlantic Coast Conference, ‏7 במרץ 2022
↑  The Associated Press Men's All-America Teams, Associated Press, ‏15 במרץ 2022
↑  סיקור המשחק, באתר ESPN
↑  Paolo Banchero to declare for NBA draft after one season with Duke Blue Devils, ESPN, ‏20 באפריל 2022
↑  "הבכורה הכי טובה מאז לברון": באנקרו הגיע, באתר ערוץ הספורט, 20 באוקטובר 2022
↑  נחשפו שתי חמישיות הרוקיז של העונה ב-NBA, באתר ערוץ הספורט, 9 במאי 2023
↑  הצגה לדונצ'יץ', הפסד ליאניס, ניצחון לניו יורק, באתר ONE‏, 4 בינואר 2024
↑  "הוא אולסטאר": הצגת הענק של פאולו באנקרו בדנבר, באתר ערוץ הספורט, 6 בינואר 2024
↑  מי נותר בחוץ? נקבעו הסגלים המלאים לאולסטאר, באתר ONE‏, 2 בפברואר 2024
↑  "הופך לסופרסטאר": הלילה הענק של פאולו באנקרו, באתר ערוץ הספורט, 29 באוקטובר 2024
↑  Paolo Banchero: 'I'm excited to play for Italy', basketnews.com, ‏26 בנובמבר 2021
↑  Ambitious Banchero waits in the wings for Italy, פיב"א, ‏4 בנובמבר 2020
↑  מקבלת צורה: בנקרו ישחק עם ארה"ב במונדובאסקט, באתר ONE‏, 24 ביוני 2023
↑  פרופיל, באתר גביע העולם בכדורסל 2023
↑  He goes by Paolo (Banchero), and his game may make him a household name, The Athletic, ‏30 ביולי 2019
↑  First, state for O'Dea's Paolo Banchero. Next, the world?, סיאטל טיימס, ‏3 במרץ 2020
רמון סבינק

| --- | --- |

 לידה:  6 בנובמבר 1907 הרובע החמישה-עשר של פריז, צרפת 
 פטירה:  29 באוקטובר 2002 (בגיל 94) טרוביל, צרפת 
 שם לידה:  Raymond Pierre Guillaume Savignac 
 מדינה:  צרפת 
 מעסיק:  Publi-Ciné 
 חתימה:   
 
רמון סבינק (בצרפתית: Raymond Savignac, לעיתים מקוצר כ-Savignac) (נולד ב-6 בנובמבר 1907 בפריז והלך לעולמו ב-31 באוקטובר 2002 בגיל 94 בטרוביל (נורמנדי) הוא מעצב גרפי צרפתי, הידוע בשל הפוסטרים המסחריים אותם עיצב. עבודתו מאופיינת בפשטות הומוריסטית.
סבינק הוא אוטודידקט, החל לעצב פוסטרים בהדרכתו של קסנדרה (אנ'). הוא זכה לפרסום עבור פוסטר יופלה. פוסטר ידוע אחר שלו הוא "La Guerre des boutons" (מלחמת הבוטונס).
ב-1949 הוצגה עבודתו של סבינק לצד מעצב הפוסטרים ברנר וילמן (אנ') בגלריה לאמנות יפה בפריז.
תצוגת קבע של עבודתו מוצגת במוזיאון מונטבלו בטרוביל, שם התגורר בשנותיו האחרונות. על שמו נקרא חוף ים. רבים מהפוסטרים שלו מתארים את נורמנדי ומוצגים בה. בסביבותיה של העיר מוצגים גם ציורי הקיר שלו.
חגי נצר

| --- | --- |

נצר, 2023
 לידה:  2 באפריל 1945 (בן 79) רמת יוחנן, פלשתינה (א"י) המנדט הבריטי 
 ענף מדעי:  אסטרופיזיקה
 מקום מגורים:  ישראל ישראל
 מקום לימודים:  אוניברסיטת תל אביב  אוניברסיטת סאסקס 
 מוסדות:  אוניברסיטת תל אביב 
 תלמידי דוקטורט:  טל אלכסנדר 
 פרסים והוקרה:  פרס הומבולדט 
 wise-obs.tau.ac.il/~netzer/
 
חגי נצר (נולד ב-1945) הוא פרופסור אמריטוס בחוג לאסטרופיזיקה באוניברסיטת תל אביב, חוקר גלקסיות פעילות, גלקסיות יוצרות כוכבים וחורים שחורים. בשנת 2005 הוענק לו פרס ויצמן למחקרים במדעים מדויקים על תרומתו לאסטרופיזיקה ובמיוחד לחקר גרעינים פעילים של גלקסיות ומדידת מסות של חורים שחורים ענקיים. נצר פרסם יותר מ-300 מאמרים מדעיים וספרים מקצועיים, בהם: "מסע אל התבונה", "היקום: יסודות האסטרופיזיקה", "מפגשים בשביל החלב" (עם עמי בן-בסט), ו-"The Physics and Evolution of Active Galactic Nuceli".
ביוגרפיה

חגי נצר נולד בקיבוץ רמת יוחנן, בנם של אתה ומשה נצר. ב-1972 סיים נצר לימודי תואר ראשון בפיזיקה באוניברסיטת תל אביב, וב-1975 סיים את עבודת הדוקטור באסטרופיזיקה באוניברסטת ססקס שבאנגליה. ב-1977 הוא הצטרף לסגל בית הספר לפיזיקה ולאסטרונומיה באוניברסיטת תל אביב. החל משנת 1987 היה חבר סנט האוניברסיטה, והחל משנת 1994 מופקד הקתדרה לאסטרונומיה חוץ-גלקטית. כמו כן כיהן נצר כמנהל מצפה הכוכבים ע"ש וייז, כראש החוג לאסטרופיזיקה וכמנהלו הראשון של המכון לאסטרונומיה ע"ש ריימונד ובברלי סקלר והמכון הבינלאומי לאסטרופיזיקה ניסויית. החל משנת 2009 הוא פרופסור אמריטוס באוניברסיטת תל אביב.
פעילות מחקרית

לדברי נצר: "הפיזיקה של היקום סקרנה אותי שנים רבות, עוד מתקופת בית הספר התיכון. כבר אז נדהמתי לגלות מה רב המרחק בין מה שהמוח שלנו מסוגל להבין ולהכיל לבין המציאות 'האמיתית', זו המצייתת לחוקי הטבע".
נצר מתמחה בחקר גלקסיות פעילות וקווזרים, גלקסיות יוצרות כוכבים, תהליכי ספיחה לחורים שחורים, דסקות ספיחה, גידול ואבולוציה של חורים שחורים מאסיביים, יינון וחימום של גז ואבק בגופים אסטרונומיים, תחומי האינפרא-אדום, אופטי, אולטרא-סגול וקרני רנטגן של גלקסיות מסוגים שונים.
את מחקריו הוא מבצע בעזרת טלסקופים קרקעיים בישראל ומחוצה לה וטלסקופי חלל, בין השאר טלסקופ החלל על שם האבל.
מינויים אקדמיים

1977 – מרצה באוניברסיטת תל אביב
1979 – מרצה בכיר באוניברסיטת תל אביב
1983 – פרופסור חבר באוניברסיטת תל אביב
1987 – פרופסור מן המניין באוניברסיטת תל אביב
1977–2013 – פרופסור אורח במוסדות אקדמיים שונים באירופה, יפן וארצות הברית
2009 – פרופסור אמריטוס באוניברסיטת תל אביב.
פרסים ומלגות

1972–1975 – מלגת רוטשילד
1994–2011 – מופקד הקתדרה לאסטרונומיה חוץ גלקטית בבית הספר לפיזיקה ולאסטרונומיה
2003 – תואר "עמית החברה המלכותית לאסטרונומיה – אנגליה"
2018 – תואר "עמית החברה הישראלית לפיזיקה"
2005 – פרס ויצמן למדעים מדויקים ופרס הומבולט של ממשלת גרמניה.
ספרים

נצר כתב מספר ספרים, מהם:
היקום: יסודות האסטרופיזיקה (עם מאיר מידב ונח ברוש)– כיום מופיע בשם צפונות היקום.
מסע אל התבונה: החיפוש אחר חיים ביקום (עם עמי בן בסט) – ספר המסביר בשפה פשוטה ומדויקת מהם החיים ואיך נוצרו מחומרי היסוד הבסיסיים, ומה יודעים היום על אפשרות לקיום חיים מחוץ לכדור הארץ.
אל קצה היקום: כוכבים, ערפיליות, גלקסיות (עם מאיר מידב ורות סתוי).
היקום המשתנה: מהלך חייהם של כוכבים (עם מאיר מידב).
The Physics and Evolution of Active Galactic Nuclei.
"מפגשים בשביל החלב" (עם עמי בן בסט)
הערות שוליים

1 2 3  דף חגי נצר, באתר חגי נצר
↑  ynet- אנציקלופדיה- חגי נצר, באתר ynet
1 2 3  דף של חגי נצר באתר אוניברסיטת תל אביב, באתר אוניברסיטת תל אביב
| --- | --- |
בקרת זהויות :  NLI: 987007310627705171  BIBSYS: 90410487  BnF: cb16736352b (data)  CiNii: DA05337307  GND: 172283477  ISNI: 0000 0001 1736 292X  LCCN: n89116624  MGP: 240016  NLK: KAC202320245  NTA: 317720104  ORCID: 0000-0002-6766-0260  RERO: 02-A003635719  SUDOC: 079887058  VIAF: 669373   WorldCat (עם VIAF): 669373
רוברט ספולסקי

| --- | --- |

רוברט ספולסקי
 לידה:  6 באפריל 1957 (בן 67) ברוקלין, ארצות הברית 
 ענף מדעי:  אתולוגיה, מדעי המוח, אנתרופולוגיה, פרימטולוגיה, נוירוכירורגיה, נוירואנדוקרינולוגיה, ביולוגיה, נוירולוגיה 
 מקום לימודים:  אוניברסיטת הרווארד  אוניברסיטת רוקפלר  תיכון ג'ון דיואי 
 מנחה לדוקטורט:  Bruce McEwen 
 מוסדות:  המוזיאון הלאומי של קניה  אוניברסיטת סטנפורד 
 פרסים והוקרה:  עמיתי מקארתור  הפרס הנשיאותי לחוקר הצעיר  פרס האגודה האמריקנית לפסיכולוגיה לתרומות מדעיות נכבדות לפסיכולוגיה (2013)  פרס המלך הוא עירום (2002)  פרס קרל סייגן להנגשת המדע לציבור 
 אתר רשמי
 
רוברט מוריס סַפּוֹלסקי (באנגלית: Robert Morris Sapolsky; נולד ב-6 באפריל 1957) הוא נוירואנדוקרינולוג יהודי אמריקאי, פרופסור לביולוגיה, מדעי המוח ונוירוכירורגיה באוניברסיטת סטנפורד, חוקר וסופר. בנוסף הוא יועץ מחקרי במוזיאונים לאומיים של קניה.
קורות חיים

ספולסקי נולד בשנת 1957 בברוקלין שבניו יורק, למהגרים יהודים מברית המועצות.
גדל כיהודי אורתודוקסי והעביר את זמנו בקריאה ומחשבות על חיים עם גורילות.
בגיל 12 כבר כתב מכתבי הערצה לפרימטולוגים.
ספולסקי למד בתיכון ג'ון דיואי (John Dewey High School) ובזמנו קרא ספרים בנושא פרימטים ולימד עצמו את השפה הסוואהילית (Swahili).
ספולסקי הגדיר עצמו כאתאיסט מגיל 13.
בשנת 1978 ספולסקי סיים בהצטיינות יתרה תואר ראשון באנתרופולוגיה ביולוגית באוניברסיטת הרווארד. לאחר מכן נסע לקניה כדי לחקור התנהגות חברתית של בבונים בטבע. לאחר זמן מה כשחזר לניו יורק, למד באוניברסיטת רוקפלר ,שם קיבל את תואר Ph.D. בנוירואנדוקרינולוגיה בזמן עבודה במעבדתו של ברוס מקאיוון - Bruce McEwen, אנדוקרינולוג בעל שם עולמי.
לאחר המחקר הראשון של ספולסקי באפריקה הוא נהג לחזור לשם כל קיץ במשך כעשרים וחמש שנים על מנת לחקור את אותה להקת בבונים, זאת החל משנות ה-70 המאוחרות ועד שנות ה-90 המוקדמות של המאה הקודמת. במשך ארבעה חודשים בכל שנה הוא הקדיש 8-10 שעות ביום לתיעוד התנהגותם של אותם בבונים.
בטקס קבלת פרס "המלך הוא עירום" (אנ') מטעם הקרן למען חופש מדת (אנ'), שהתקיים בשנת 2002, הצהיר ספולסקי: "גדלתי בבית יהודי דתי-אורתודוקסי וחונכתי בחינוך דתי אדוק עד גיל 13 לערך. בשנות בגרותי, אחד הדברים המגדירים ביותר בחיי היה עזיבת הדת ואמונות דתיות למיניהן".
קריירה

ספולסקי משמש כפרופסור בבניין על שם - "John A. and Cynthia Fry Gunn", שבאוניברסיטת סטנפורד. הוא מחזיק במינויים בכמה מחלקות הכוללים את: מדעי הביולוגיה, נוירולוגיה, מדעי המוח, ונוירוכירורגיה.
כנוירואנדוקרינולוג הוא התמקד במחקר על בעיות המתח/לחץ וניוון מוחי, כמו כן עסק באפשרויות טיפול בגנים על מנת להגן על נוירונים רגישים במיוחד מפני מחלות. כעת, ספולסקי עובד על טכניקות של העברת גנים לחיזוק הנוירונים כנגד תופעות הדיכוי של גלוקוקורטיקואידים. בכל שנה ספולסקי מעביר את זמנו בקניה בחקר אוכלוסיית בבונים החיים בטבע במטרה לזהות את המקור למתח/לחץ בסביבתם, ואת יחסי הבין אישות ודפוסים של מחלות הקשורות ללחץ/מתח בחיות אלו. הוא חוקר את רמות הקורטיזול השונות בין זכרי ונקבות אלפא ובין יחידים נחותים יותר על מנת לקבוע רמות מתח/לחץ שונות. דוגמה מוקדמת אך עדיין רלוונטית למחקריו של בבוני הזית (Olive Baboon) אפשר למצוא במאמר מדעי שלו משנת 1990 - "Stress in the Wild". את תצפיותיו ומסקנותיו סיכם במספר ספרים, בהם Why Zebras Don’t Get Ulcers ו-A Primate's memoir.
ספולסקי כתב בין היתר גם על ליקויי הנוירולוגיה ואי שפיות מערכת המשפט האמריקנית. הוא מתעניין גם בתפקידן של הפרעות סכיזוטיפיות בהופעתו והתפתחותו של השמאניזם והדתות המערביות הגדולות. בהקשר זה, הוא ציין קווי דמיון בין התנהגות אובססיבית-קומפולסיבית לבין טקסים דתיים.
פרסים ואותות

פרס MacArthur Fellowship genius grant היוקרתי, בשנת 1987.
פרס אחוות אלפרד פ. סלואן (Alfred P. Sloan Fellowship).
פרס אחוות קלינגנשטיין (Klingenstein Fellowship) במדעי המוח.
פרס מוסד המדע הלאומי (National Science Foundation).
פרס הנשיא לחוקרים צעירים (Presidential Young Investigator Award).
פרס החוקר הצעיר של השנה (Young Investigator of the Year) מקהילת מדעי המוח (Society for Neuroscience), הקהילה הבינלאומית לפסיכונוירו-אנדוקרינולוגיה (International Society for Psychoneuro-Endocrinology), וקהילת פסיכיאטריה-ביולוגית (Biological Psychiatry Society).
פרס ג'ון פ. מק'גברן על מדעי ההתנהגות (John P. McGovern Award for Behavioral Science) שהוענק לו על ידי האיגוד האמריקני לקידום המדע, בשנת 2007.
פרס קרל סייגן לפופולריזציה של המדע, מעמותת Wonderfest, בשנת 2008.
בפברואר 2010 ספולסקי זכה לכיתוב שמו על קיר הכבוד ל- "אנשים בעלי הישגים מרשימים" של קרן "חופש מדת" - Freedom From Religion Foundation, וזאת עקב קבלת פרס Emperor Has No Clothes Award בשנת 2002.
חיים אישיים

ספולסקי נשוי לליסה ספולסקי, דוקטור לנוירופסיכולוגיה. להם יש שני ילדים. בעברו ספולסקי נהג לשחק כדורגל 3 פעמים בשבוע, אך הפסיק עקב בעיות גב.
הערות שוליים

↑  Sapolsky, Robert M. (1998). "Circling the Blanket for God". The Trouble with Testosterone: and Other Essays on the Biology of the Human Predicament (באנגלית). New York: A Touchstone Book, Simon & Schuster. pp. 241–288. ISBN 978-0-684-83409-2.
↑  Sapolsky, Robert (באפריל 2003). "Belief and Biology". Freedom from Religion Foundation (באנגלית). נבדק ב-2023-10-28. {{cite web}}:  (עזרה)
↑  Brown, Patricia Leigh (2001-04-19). "AT HOME WITH: DR. ROBERT M. SAPOLSKY; Family Man With a Foot In the Veld". The New York Times (באנגלית אמריקאית). ISSN 0362-4331. נבדק ב-2023-02-10.
↑  17. Human Sexual Behavior III & Aggression I, נבדק ב-2023-02-10
| --- | --- |
בקרת זהויות :  NLI: 987007445551805171  PLWABN: 9810555271505606  BNE: XX957749  BnF: cb12342301f (data)  CANTIC: a10906265  GND: 120238500  ISNI: 0000 0001 1678 0847  LCCN: n86858584  MusicBrainz: 06e04182-2a49-4671-81ae-68558a6e7df1  NDL: 00679054  NKC: mub2018989462  NLA: 36006121  NLK: KAC200814100  NTA: 11044972X  SNAC: w6hc1k2k  SUDOC: 142289914  VIAF: 79094174   WorldCat (עם VIAF): 79094174
סטניסלב מזניצין

סטניסלב מזניצין (נולד ב-23 בפברואר 1996) הוא מרים משקולות ישראלי-רוסי.
קריירה

מזניצין נולד ברוסטוב שברוסיה. בצעירותו זכה חמש פעמים באליפות רוסיה.
באליפות אירופה עד גיל 23 (אנ') שנערכה בבוקרשט שברומניה באוקטובר זכה במדליית ארד בקרב רב בקטגוריית המשקל של עד 96 ק"ג בתוצאה של 363 ק"ג, עם מדליית כסף בדחיקה בתוצאה של 200 ק"ג ומדליית ארד בהנפה בתוצאה של 163 ק"ג.
בשנת 2021 עבר להתגורר בישראל, וב-11 בספטמבר 2022 קיבל תעודת תושב ארעי, שמאפשרת לו לייצג את ישראל בתחרויות בינלאומיות.
קריירה > 2023

באליפות אירופה (אנ') שנערכה בירוואן שבארמניה באפריל סיים במקום תשיעי כללי בקטגוריית המשקל של עד 96 ק"ג בתוצאה של 330 ק"ג (מקום תשיעי בהנפה בתוצאה של 149 ק"ג ומקום תשיעי בדחיקה בתוצאה של 181 ק"ג).
קריירה > 2024

באליפות אירופה (אנ') שנערכה בסופיה שבבולגריה בפברואר סיים במקום עשירי כללי בקטגוריית המשקל של עד 96 ק"ג בתוצאה של 341 ק"ג (מקום 13 בהנפה בתוצאה של 151 ק"ג ומקום עשירי בדחיקה בתוצאה של 190 ק"ג).
בחודש אוקטובר 2024 הושעה לשנתיים הושעה למשך שנתיים החל מ-8 באוקטובר בעקבות שימוש בחומרים אסורים, שהתגלה בבדיקה שביצע ב-14 בנובמבר 2014 במהלך אליפות רוסיה.
חיים אישיים

מזניצין נשוי למרימת המשקולות ניקול רובנוביץ'. השניים מתגוררים ביקנעם עילית.
הערות שוליים

↑  אסי ממן, ‏סטניסלב מזניצין קיבל תעודת זהות ישראלית, באתר ONE‏, 11 בספטמבר 2022
↑  ועכשיו, לפריז: סטניסלב מזניצין קיבל תעודת זהות ישראלית ויתחיל לייצג את המדינה באתר ישראל היום, 11 בספטמבר 2022 (בעברית)
↑  מבזקי ספורט: מרים המשקולות סטניסלב מזניצין קיבל תעודת תושב ארעי, באתר וואלה, 11 בספטמבר 2022
↑  הזוי: מרים המשקולות הישראלי הושעה לשנתיים בגין שימוש בחומרים אסורים עשור אחרי הבדיקה באתר ישראל היום, 28 באוקטובר 2024 (בעברית)
אליסטר קראולי

| --- | --- |

אליסטר קראולי בשנת 1925 לערך
 לידה:  12 באוקטובר 1875 ליאמינגטון ספא, הממלכה המאוחדת 
 פטירה:  1 בדצמבר 1947 (בגיל 72) הייסטינגס, הממלכה המאוחדת 
 שם לידה:  Edward Alexander Crowley 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 השכלה:  טריניטי קולג'  איסטבורן קולג'  בית הספר טונברידג'  מכללת מלאברן 
 השקפה דתית:  תלמה 
 בן או בת זוג:  רוז אידית' קלי (1903–1909)   גרטה ולנטיין 
 מספר צאצאים:  5 
 חתימה:   
 
אליסטר קראולי (אנגלית: Aleister Crowley; ‏12 באוקטובר 1875 – 1 בדצמבר 1947) נולד כאדוארד אלכסנדר קראולי, נודע גם כהאח פרדורבו (Frater Perdurabo) או החיה הגדולה (The Great Beast). היה מיסטיקן אנגלי, קוסם ומייסד הפילוסופיה הדתית ת'למה.[דרוש מקור]
קראולי היה חבר בארגוני סתרים. ביניהם מסדר "השחר המוזהב", שותף ליסוד A∴A∴ ומנהיג "מסדר הטמפלרים של המזרח" (O.T.O. Ordo Templi Orientis). הוא ידוע בשל כתביו המאגיים ובמיוחד "ספר החוק" (The Book of the Law), ספרו המרכזי והמקודש של הת'למה, על אף שכתב בהרחבה על נושאים אחרים, כולל שירה בדיונית.
קראולי היה הדוניסט, ביסקסואל, צרכן ונסיין של סמים פסיכואקטיביים, ובעל ביקורת חברתית.
הוא מרד בערכים המוסריים והדתיים של המערב בזמנו, וקידם השקפה המבוססת על החוק "עשה כרצונך". בשל כך נודע לשמצה בתקופתו ואף זכה לכינוי המפוקפק ה'איש הרשע ביותר בעולם' בעיתונות הפופולרית של ימיו.
בנוסף לפעילותו בארגוני הסתרים, הוא היה שחמטאי פעיל, מטפס הרים, משורר, מחזאי, ואף הועלו השערות ששימש כמרגל מטעם הממשלה הבריטית.
ב-2002 נערך סקר טלוויזיוני של ה-BBC אשר דירג את קראולי במקום ה-73 ברשימת הבריטים הגדולים של כל הזמנים. סופרים, מוזיקאים ויוצרי סרטים רבים הושפעו או התייחסו ליצירתו.
ביוגרפיה > ילדותו

אליסטר נולד ב-12 באוקטובר 1875, בלמינגטון ספא שבאנגליה לאביו, אדוארד קראולי, איש עשיר ובעל מניות במבשלת שיכר משפחתית יוקרתית, ולאמו אמילי מרטה בישופ ששורשיה במשפחה בריטית מיוחסת. אמו כינתה אותו "החיה", שם שאליסטר התגאה בו, אך הוא בז לה כל חייו. אביו שנולד כקוויקר המיר את דתו לכת נוצרית שמרנית "האחווה הבלעדית" (נקראה גם "אחוות פלימות'"). אמו הצטרפה לכת זו עם נישואיהם. אביו של אליסטר הרבה לנדוד כמטיף של הכת והתמיד בקריאת פרקים בתנ"ך לאשתו ובנו עם סיום ארוחת הבוקר.
ב-5 במרץ 1887, כשאליסטר היה בן 11, מת אביו מסרטן בחלל הפה. אליסטר, שהעריץ לדבריו את אביו, תיאר זאת כנקודת המפנה בחייו. הוא סולק מבית הספר של הכת, עקב "ניסיון להשחית ילד אחר", ולא הסתדר בשני בתי ספר נוספים שאליהם עבר. הוא החל מבקר את הנצרות בציינו מקרים של חוסר התאמה הגיונית בתנ"ך בפני מוריו, והחל לתקוף את המוסר הנוצרי. בעת לימודיו ביקר אצל זונות משני המינים, ומהם נדבק בזיבה.
ביוגרפיה > לימודים וחוויה ראשונה

את החוויה המיסטית הראשונה שלו עבר קראולי בדצמבר 1896. לפי הביוגרף שלו, לורנס סוטין, הייתה זו תוצאה של החוויה ההומוסקסואלית הראשונה שלו אשר "הפגישה אותו עם אלוהות פנימית", בעקבותיה החל קראולי לקרוא על נושאים כגון אוקולטיזם, הרמטיציזם ומיסטיקה, אלכימיה ומאגיה. הוא עזב את קיימברידג' למרות ציוניו הגבוהים כולל ציון לשבח, והצטרף למסדר האוקולטי "המסדר ההרמטי של שחר הזהב" ושמו ה"מיסטי" נקבע ל'אח פרדוראו' - שמשמעו "אשא את סבלי עד תום". שם זה הפך למוטו האישי שלו. 
אלן בנט, חונכו מהמסדר, הפך לבן-זוגו, עבר להתגורר איתו ולימד אותו שימוש טקסי בסמים. הם נפרדו ב-1900 כאשר בנט עזב למזרח ללמוד בודהיזם. קראולי רכש בית לחוף אגם לוך נס שבסקוטלנד, ובמקביל פיתח חיבה לתרבות הסקוטית. בתארו את עצמו כ"אדון אחוזת בולסקין" אף החל ללבוש לבוש סקוטי מסורתי, גם כשחזר לביקורים בלונדון.
בעקבות חילופי אישים בהנהגת מסדר שחר הזהב, צורף לרמה גבוהה יותר בארגון, והצטרף למרד בהנהגה, יחד עם אליין סימפסון. ראש המסדר מקגרגור שימש לו כחונך. בשנים שלאחר מכן מרד בו.
ביוגרפיה > רוז, המסע לארצות הברית ולמצרים שוויון האלים ו"ספר החוק"

ב-1900 נסע קראולי למקסיקו דרך ארצות הברית שם הצטרפה אליו אישה מקומית, רוז (אנ'), כפילגש. במסע עם מטפס ההרים אוסקר אקנשטיין (אנ') למד קראולי על טכניקת הרג'ה יוגה, והגה את המילה 'אברההדברה' (מונח מרכזי בתורתו של קראולי). ב-1904 קראולי ורוז נסעו למצרים תחת שמות בדויים ובעלי משמעות על פי קראולי: "הנסיך והנסיכה צ'ויה קהאן". רוז שהייתה אז הרה, החלה להזות ומפעם לפעם בישרה לו כי "הם מחכים לך". ב-18 במרץ לאחר שביקש את עזרת האל המצרי תחות, גילתה לו כי "הם" היו האל הורוס ושליחו.
היא הובילה אותו למוזיאון קרוב בקהיר שם הראתה לו אסטלה הידועה בשם האסטלה של אנך אפנחסו (בתורת הת'למה היא נודע בשם אסטלת ההתגלות) קראולי ראה סימנים שונים לנכונות דרכו, והחל לשמוע קול המדבר אליו, אותו כינה איוואס, שליחו של האל חור כרפס, כלומר הוראס ילדם של איזיס ואוזיריס. קראולי פרסם את דברי הקול בחוברת בשם "אִיבְּר על וול לגיס" - "ספר החוק". דברי האל הסבירו כי עידן חדש מתחיל עבור האנושות, וקראולי ישמש כמבשרו. כציווי מוסרי עליון הוא הצהיר "עשה כרצונך זו כל התורה" ועל האנשים ללמוד לחיות בשלום עם "רצונם האמיתי".
ביולי חזרו בני הזוג קראולי לסקוטלנד שם נולדה בתם. קראולי קרא לה אסנת (נות) מה-חתור (עשתרת) חקאטי סאפפו איזבל לילית קראולי על שם הנשים המיתולוגיות אותן אהב.
ביוגרפיה > ראשית הטקסים והמסדר שלו

ב-1905 בעת מסע טיפוס הרים במעלה קנצ'נג'ונגה נהרגו ארבעה מחברי הקבוצה אתם טיפס במפולת שלגים. לניצולים הייתה ביקורת קשה על יחסו הקר של אליסטר. קראולי המשיך לכלכתה שם התאחד עם רוז ובתם. המשפחה החלה על פי העדפתה של רוז, במסע לסין במקום לפרס. קראולי השאיר את השתיים בהודו-סין (וייטנאם של היום) ונסע לשאנגחאי שם פגש שוב את באלין סימפסון שעודדה אותו ללכת בעקבות איוואס וספר החוק. עם חזרתו לבריטניה הוא גילה כי בתו מתה ברנגון. הוא תלה את האשם באשתו והאלכוהוליזם שלה. לזוג נולדה בת נוספת, לולה זאזה בקיץ של אותה שנה, קראולי פיתח טקס הודיה מיוחד לכבוד הולדתה המשלב חשיש וחוויה מיסטית של סַמַאדְהִי, המובטח לדבריו על ידי האל הורוס. הטקס תואר ב"ספר המאגיה הקדושה של אברהמלין המאג", אותו החל קראולי לכתוב בסין. ספר זה הפך מרכזי בשיטה של קראולי.
קראולי יסד מסדר מאגי חדש בשם A∴A∴. בהמשך חיבור את "הספר הקדוש של הת'למה". הוא דיווח שהצליח להגיע להתרגשות מיסטית ("סמאדהי") בלי עזרת חשיש, והחל לפרסם את דעתו שאין צורך בנזירות, על מנת להגיע לחוויה דתית. אליסטר ורוז התגרשו, והיא אושפזה בבית מחסה עקב הזיות מהאלכוהול. קראולי עבר לחיות עם מאהבת בשם לילה ואדל, שהצטרפה למסדר החדש. ב-1910 החל קראולי לבצע טקסים של A∴A∴ בפני קהל בשיתוף המאהבת וחבר המסדר בשם ויקטור בנימין נויברג - סופר ומשורר יהודי אנגלי. שנתיים אחר כך הצטרף למסדר הטמפלרים המזרחיים (O.T.O). לאחר שתחילה הואשם בגילוי סודותיהם. הוא מונה לנשיא "מיסטריה מיסטיקה" - המחלקה דוברת האנגלית של המסדר. אך פרסום חידושו בעניין הדרגה ה-11 במסדר, אליה ניתן להגיע רק באמצעות מאגיה של יחסי מין ההומוסקסואלים, גרמה למחאה של חברי המסדר בגרמניה וביבשת אירופה, והביאה בסופו של דבר לקרע בין קראולי למסדר זה.
עם חזרתו ללונדון פרסם קראולי את הכרך העשירי והאחרון של עיתונו הקוו המשווה (The Equinox). בדצמבר 1913 בפריס קראולי תכנן לבצע עם נויברג סדרת טקסים. הראשון בוצע ב-1 בינואר 1914 ובמשך שבעת השבועות הבאים קראולי ונויברג ביצעו 24 טקסים פולחניים אותם תיעדו בספר. נויברג סבל מהתמוטטות עצבים והוא וקראולי שוב לא נפגשו.
ביוגרפיה > מלחמת העולם הראשונה

בתחילת מלחמת העולם הראשונה קראולי הגיע לארצות הברית כשליח הטמפלרים (מגיסטר טמפלי) במסדר ה-A∴A∴ הוא היה למאהב של מספר נשים נשואות: תחילה ג'ין רוברט פוסטר, דוגמנית, עיתונאית ומשוררת מפורסמת, איתה תכנן שתלד לו את בנו בכורו, אולם למרות סדרה של ניסיונות מאגיים, שכללו יחסים תוך כדי מדיטציה, ודימויה כחובשת מסיכה של אלים מצריים, היא לא נכנסה להריון. בסוף שנת 1915 הגיע רומן זה לקיצו. הוא היה למאהב של אליס קומרסוומי, אשתו של אננדה קומרסוומי, אחד מגדולי ההיסטוריונים של האומנות בזמנו. על הבמה אליס הייתה ידועה כראטן דאווי, זמרת מצו-סופרן ופרשנית של המוזיקה המזרח הודית. אליס הרתה אך במסע חזרה לאנגליה באמצע שנת 1916 עברה הפלה טבעית. לפני הרומן שלו עם ראטן דאווי קראולי קיים סקס מאגי עם גרטה מריה וון קוטק - זונה גרמנייה.
ביוני 1916 החל קראולי בניסיונות מאגיים מסוג חדש, אותם ערך בקוטג' שבניו המפשייר. הבית היה שייך לאוונגלינה אדמס - אסטרולוגית אמריקנית ידועה (ישנה טענה שקראולי שימש עבורה כסופר צללים). בעקבות התעוררות לפעילות משמעותית, הגה את שיטתו הקוסמולוגית דתית. כמו כן החל בפעילות טקסית על אי בנהר הדסון. הוא "עשה כרצונך" בצבע אדום על צוקים משני צידי האי.
לפני שעזב את ארצות הברית יצר קשר מיני וטקסי עם לאה הרצוג, אם לילד. בעקבות טקסים אלו החל מצייר על בד "ביתר יצירתיות ותשוקה".
ביוגרפיה > מרגל בריטי

לאחר הנסיעה לארצות הברית קראולי טען שהוא היה מרגל בריטי. בספר "סוכן סודי 666, אליסטר קראולי המודיעין הבריטי ואוקולטיזם", ריצרד ספנס טוען שקראולי אכן היה סוכן של המודיעין הבריטי, ושתפקיד זה הוא המניע לנסיעותיו הרבות אל רוסיה הצארית, שווייץ, אסיה, מקסיקו וצפון אמריקה, שהחלו עוד בהיותו סטודנט. ייתכן גם, שהיה מעורב בריגול גם כשחי באמריקה בזמן מלחמת העולם הראשונה, במסווה של סוכן תעמולה גרמני ותומך בעצמאותה של אירלנד. ייתכן שמשימתו הייתה לאסוף מידע על רשת המודיעין הגרמנית והפעילים האיריים, וליצור תעמולה אשר תשבש את האידיאלים הגרמנים והאיריים. ספנס טוען עוד כי כסוכן פרובוקטור, ייתכן שהיה לו חלק בעידוד הטבעתה של האונייה "לוסיטניה", ובכך עודד את ארצות הברית לנקוט עמדה אקטיבית יותר במלחמה לצד מדינות ההסכמה. קראולי אף נהג לפרסם את כתביו האחרים במגזינים הגרמניים Fatherland ו-The International. ספנס איתר מסמך מודיעיני של צבא ארצות הברית התומך בגרסתו של קראולי עצמו שאכן היה מרגל: "אליסטר קראולי הועסק על ידי הממשל הבריטי... בארץ זו בעניין רשמי המוכר היטב לקונסוליה הבריטית בעיר ניו-יורק"
ביוגרפיה > מנזר תלמה 1920–1923

לאה הרצוג נכנסה להריון, והזוג עבר מניו יורק לפלרמו. בתם חנה לאה, שכונתה פופיי, נולדה בפברואר 1920 אך נפטרה שבעה חודשים מאוחר יותר באותו בית חולים. מיד עם הגיעם לסיציליה ב-1 באפריל, הקימו את מנזר תלמה (אנ'). הם התקבלו כרוזן ורוזנת, ולאה הרצוג נודעה כאשת הארגמן (סורור אלוסטראל). שם זה ניתן על ידי קראולי לכל הנשים שקיימו את טקסיו, ומקורו בברית החדשה ב"חזון יוחנן" שמספרו 666. התוכנית הכללית הייתה ברוח ההכשרה של ה-A∴A∴ וכללה הערצה יומיומית של השמש, לימוד בכתביו של קראולי, תרגול קבוע של יוגה וטקסים אחרים (אשר תועדו), ועבודות בית כלליות. המטרה הייתה שהתלמידים יקדישו עצמם לעבודה הגדולה של גילוי והגשמת רצונם האמיתי.
בשהותו במנזר התחבר עם אשה נוספת בשם שומווי. לשתי הנשים היו ילדים שאינם של קראולי. אחרי מות פופיי, בתה של הרצוג, הרצוג עברה הפלה, בעוד שומווי ילדה בת. מריבה בין השתים הסתיים בגרושה של שומווי מן המנזר. שומווי חזרה במהרה למנזר על מנת לטפל בצאצאיה.
משטרו הפאשיסטי של מוסוליני גירש את קראולי בסוף אפריל 1923 מהמדינה.